
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                Bucureşti,  27.04.2004

                Nr.  273/2003


RAPORT  ÎNLOCUITOR

asupra proiectului de Lege privind aprobarea Ordonanţei de urgenţă 
a Guvernului nr. 6/2003 pentru modificarea art.31 alin. (5) din Legea nr. 24/2000 
privind normele de tehnică legislativă pentru elaborarea actelor normative
În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, cu proiectul de Lege  privind aprobarea Ordonanţei de urgenţă a Guvernului nr. 6/2003 pentru modificarea art.31 alin. (5) din Legea nr. 24/2000 privind normele de tehnică legislativă pentru elaborarea actelor normative, trimis cu adresa nr. 273 din 14 aprilie 2003 şi înregistrat sub nr. 31/ 456  din 15 aprilie 2003.

Asupra acestui proiect de lege, Comisia juridică de disciplină şi imunităţi a întocmit raportul iniţial nr. 273 din 24.04.2003, precum şi rapoartele suplimentare nr. 273 din 11.06.2003 şi, respectiv, 273 din 30.03.2004.
Plenul Camerei Deputaţilor, în şedinţa din 20 aprilie 2004, a dispus restituirea proiectului de lege la Comisia juridică de disciplină şi imunităţi în vederea reexaminării acestuia după solicitarea punctului de vedere al Consiliului Legislativ asupra conţinutului amendamentului comisiei juridice, redat în anexa la raportul suplimentar nr. 273 din 11.06.2003.



Comisia juridică de disciplină şi imunităţi a reluat dezbaterile asupra proiectului de lege în şedinţa din 28 aprilie 2004. La lucrările comisiei au participat, în calitate de invitaţi, din partea Ministerului Justiţiei dl. Claudiu Seucan, secretar de stat, iar din partea Consiliului Legislativ, dl. Dragoş Iliescu, preşedinte.

Cu ocazia dezbaterilor, membrii comisiei au constatat că Ordonanţa de urgenţă a Guvernului nr. 6/2003 pentru modificarea art.31 alin. (5) din Legea nr. 24/2000 privind normele de tehnică legislativă pentru elaborarea actelor normative a rămas fără obiect, întrucât prevederile acesteia au fost preluate ca amendamente în Raportul suplimentar asupra proiectului de Lege pentru modificarea şi completarea Legii nr. 24/2000 privind normele de tehnică legislativă pentru elaborarea actelor normative, P.L.X. nr. 175 din 28.04.2004.

Faţă de aceste considerente, membrii comisiei au hotărât, în unanimitate de voturi, să supună plenului Camerei Deputaţilor spre dezbatere şi adoptare proiectul de Lege privind respingerea Ordonanţei de urgenţă a Guvernului nr. 6/2003 pentru modificarea art.31 alin. (5) din Legea nr. 24/2000 privind normele de tehnică legislativă pentru elaborarea actelor normative, cu amendamentele admise care sunt redate în anexă la raport.
Din totalul de 24 membri ai Comisiei juridice, de disciplină şi imunităţi la şedinţă au participat  22 de deputaţi.

În raport de obiectul şi conţinutul său, iniţiativa legislativă face parte din categoria legilor ordinare.

Prezentul raport înlocuieşte  raportul iniţial nr. 273 din 24.04.2003 precum şi rapoartele suplimentare nr. 273 din 11.06.2003 şi, respectiv, 273 din 30.03.2004.
PREŞEDINTE

          Prof.univ.dr. Ion NEAGU

Consilier
Nicolae Voiculescu 

Anexa






AMENDAMENTE ADMISE:
	Nr. Crt.
	Articolul (text iniţial)
	Amendamentul propus şi autorul acestuia
	Motivare

	0
	1
	2
	3

	    1.     


	      Titlul legii:

     “Lege pentru aprobarea Ordonanţei de urgenţă a Guvernului nr. 6/2003 pentru modificarea art.32 alin. (5) din Legea nr. 24/ 2000 privind normele de tehnică legislativă pentru elaborarea actelor normative.”
	      Titlul legii:

      “Lege pentru respingerea Ordonanţei de urgenţă a Guvernului nr. 6/2003 pentru modificarea art.32 alin. (5) din Legea nr. 24/ 2000 privind normele de tehnică legislativă pentru elaborarea actelor normative.”

     Autor: Comisia juridică.


	     Pentru respectarea normelor de tehnică legislativă, ca urmare a faptului că alin. (5) al art. 31 a fost preluat ca amendament la proiectul de Lege pentru modificarea şi completarea Legii nr. 24/2000 privind normele de tehnică legislativă,        ( nr. P.L.X. 175/2004.)

	    2.    


	      Articol unic – Se aprobă Ordonanţa de urgenţă a Guvernului nr. 6 din 20 februarie 2003 pentru modificarea art.31 alin.(5) din Legea nr. 24/2000 privind normele de tehnică legislativă pentru elaborarea actelor normative, publicată în Monitorul Oficial al României, Partea I, nr. 114      din 24 februarie 2003.
	      Articol unic – Se respinge Ordonanţa de urgenţă a Guvernului nr. 6 din 20 februarie 2003 pentru modificarea art.31 alin.(5) din Legea nr. 24/2000 privind normele de tehnică legislativă pentru elaborarea actelor normative, publicată în Monitorul Oficial al României, Partea I, nr. 114 din 24 februarie 2003. 
     Autor: Comisia juridică.
	      Întrucât normele alin. (5) ale art. 31 au fost preluate, ca amendament, la proiectul de Lege pentru modificarea şi completarea Legii nr. 24/2000 privind normele de tehnică legislativă, cu nr. P.L.X. 175/2004, Ordonanţa de urgenţă a Guvernului nr.6/2003, supusă aprobării prin prezentul proiect de lege, a rămas fără obiect.

